क्रिस गेल के साथ फोटो पर ट्रोल हुए विजय माल्या ने कहा- अपने बैंकों से कहो कि...  
क्रिस गेल के साथ फोटो पर ट्रोल हुए विजय माल्या
कहा- अपने बैंकों से कहें कि वह पूरी राशि लें
'मुझे चोर कहने से पहले अपने फैक्ट्स सही करो'
9000 करोड़ रुपए की मनी लॉन्ड्रिंग और फ्रॉड केस का सामना कर रहे भगोड़े व्यापारी विजय माल्या (Vijay Mallya) के साथ वेस्टइंडीज के बैट्समैन क्रिस गेल (Chris Gayle) ने ट्विटर पर एक फोटो पोस्ट की, जिसके बाद वह सोशल मीडिया पर ट्रोल हो गए. फोटो फॉर्मूला-1 ब्रिटिश ग्रैंड प्रिक्स 2019 के वेन्यू में खींची गई थी. फोटो को क्रिस गेल ने पोस्ट करते हुए लिखा था कि बिग बॉस के साथ मिलना एक अच्छा अनुभव था. बता दें कि क्रिस गेल, विजय माल्या की क्रिकेट टीम रॉयल चैलेंजर्स बेंगलुरु का हिस्सा था. इस फोटो के सोशल मीडिया पर आने के बाद कमेंट्स की बाढ़ आ गई. एक यूजर ने लिखा, 'माल्या बहुत देशभक्त हैं, वह केवल भारतीयों से चोरी करते हैं.'
Great to catch up with the Universe Boss and my dear friend. For all those of you losers who call me CHOR, ask your own Banks to take their full money that I am offering for the past one year. Then decide on who is CHOR.
For all those who saw my photo with the universe boss and my dear friend @henrygayle and commented, please pause and get your facts right about my being your CHOR. Ask your Banks why they are not taking 100 percent of the money I have been offering.
विजय माल्या ने अपने ट्विटर अकाउंट पर ट्रोलर्स को जवाब देते हुए कहा, 'यूनिवर्स बॉस और मेरे दोस्त से मिलकर अच्छा लगा. वो सभी हारे हुए लोग जो मुझे चोर कहते हैं, वह अपने बैंकों से कहें कि वह पूरी राशि लें जिसे मैं एक साल से उन्हें ऑफर कर रहा हूं. तब फैसला करना कि चोर कौन है.' 
 माल्या ने कहा, 'वो लोग जिन्होंने मेरी फोटो यूनिवर्स बॉस क्रिस गेल के साथ देखी और उस पर कमेंट किया, प्लीज रुक जाओ और मुझे चोर कहने से पहले अपने फैक्ट्स सही करो. अपने बैंकों से पूछो कि वे उस 100 फीसदी कीमत को क्यों नहीं ले रहे हैं जिसे मैं  ऑफर कर रहा हूं.'